En 18-årig mand fra Sindal er lørdag eftermiddag blevet løsladt efter at han fredag klokken 23.25 blev anholdt for at køre spirituskørsel på knallert og efterfølgende true flere vidner. - Det sker, da vi er ved at anholde ham. Han råber efter de vidner der er, at han ved hvor de bor, og det blev han så også sigtet for. Manden blev fremstillet i grundlovsforhør lørdag eftermiddag, men her fandt dommeren ikke grundlag for at varetægtsfængsle ham. Sigtelserne mod ham er dog blevet opretholdt.
Da politiet anholdt 18-årig mand, truede han vidner.